Uorganiseret protest mod forholdene i folkeskolen

Meningen var god nok - nemlig at synliggøre dårlige forhold i folkeskolen. Men elevernes demonstration i Aalborg torsdag blev noget rodet. Der var ifølge TV2/NORD's oplysninger indkaldt til demonstration vis SMS. Meningen var at samle en talstærk forsamling af elever. Men det kneb umiddelbart med opbakningen. - Jeg ved ikke hvem der har arrangeret det. Der er ingen der tager initiativ til at holde taler. Vi går bare rundt og ser, hvad der sker, sagde Rasmus Bak, elev på Aalborg Friskole, til TV2/NORD. - Det kommer til at virke tandløst, når ganske få elever løber rundt inde i byen, når det i virkeligheden er en ganske god sag. Sådan sagde skoleinspektør Søren Hansen, Sønderbro Skole.